Tromsøbrua

Tromsøbrua er ei bru som krysser Tromsøysundet mellom Fridtjof Nansens plass på Tromsøya og Storsteinnes i Tromsdalen på fastlandet i Tromsø. Brua ble tegnet av Erling Viksjø og var den første fritt frambygg-brua som ble bygd i Norge. Den fikk æresprisen Betongtavlen for 1963.

Tromsøbrua ble i 2002 foreslått vernet i Nasjonal verneplan for veger, bruer og vegrelaterte kulturminner.Nasjonal verneplan for veger, bruer og vegrelaterte kulturminner  (se avsnitt om Tromsøbrua) Riksantikvaren fredet Tromsøbrua 17. april 2008.

Brua består av plasstøpt dekke i betong, med slanke pilarer i betong. «Fritt-fram-delen» ble støpt med 3 meters seksjoner om gangen, på hver side, til endene møttes. Brua har 58 spenn. Den ble bygget fra 1958 og åpnet i 1960 av statsminister Einar Gerhardsen. Den er nå en del av fylkesvei 862. Total anleggskostnad var 14 580 000 kroner.Artikkel i avisa Nordlys 2. juli 2010 (side 4) i samband med bruas femtiårsjubileum. Det ble innkrevd bompenger på brua i ti år.Nordlys 3. juli 2010 opplyser at billettkiosken, som lå på ved avkjøringen på Fridtjof Nansens plass, ble fjernet 30. juni 1970. Tromsøysundtunnelen på E8 ble åpnet i 1994 og ga bedre kapasitet over (under) Tromsøysundet.

Tromsømannen Erling Kjeldsen (1896–1964), populært kalt Bru-Kjeldsen, regnes som Tromsøbruas far. Han presenterte ideen allerede i 1927 under et arrangement i regi av Tromsø Maskinistforening, der han var nestformann. I 1951 stiftet han Tromsø og omegn bruforening, og tre år etter ble A/S Tromsøbrua opprettet. En analyse anslo kostnaden til rundt sju millioner kroner. 20. mai 1955 godkjente Tromsø bystyre planene. Et minnesmerke over Kjeldsen ble 26. november 1978 avduket like ved bruhodet på Tromsøya. Det er senere flyttet noe. Monumentet er relieff i helfigur utformet av Ulf Dreyer.Jonny Hansen: Minner i stein – om menneskene og historiene bak statuene, bystene og minnesmerkene i Tromsø, utgitt av Bladet Tromsø 2005, side 158 ff.
mini|left|Tromsøbrua med Ishavskatedralen 
Tromsøbrua var blant de mest utsatte for selvmord og selvmordsforsøk i hele landetSikrer Tromsøbrua mot selvmord  før det i 2005 ble montert et «selvmordsgjerde» for å forhindre dette.Kopierer selvmordssikring Svenske Vägverket har studert denne løsningen, og vurderer å sette opp lignende i Sverige.

Brua kostet 13,3 millioner kroner å bygge, noe som tilsvarer ca 150 millioner 2012-kroner om en justerer for prisstigning.Nordlys 20.04.2013, s.11

Se også
 Sandnessundbrua
 Kalvebakken bru
 Håkøybrua
 Liste over broer i Norge
 Liste over broer i Norge etter lengde

 Referanser 

Eksterne lenker

 Arkitektguide om Tromsøbrua

Kategori:Fritt frambygg-broer
Kategori:Veibroer i Troms
Kategori:Veier i Tromsø
Kategori:Broer åpnet i 1960
Kategori:1960 i Norge
Kategori:Erling Viksjø
Kategori:Betongtavlen
Kategori:Fylkesvei 862
Kategori:Kulturminner i Tromsø
Kategori:Bruer over Hurtigruten
Kategori:Fredete byggverk i Troms
Kategori:Troms' samferdselshistorie